runetrust/blame-folketinget-dk huggingface dataset:
Niels Flemming Hansen (KF), 2024-01-25:
Mange tak for det, hr. formand.
Ja, det er mig.
Jeg ved godt, at I sad og tænkte: Hvor er Per Larsen?
Har han fået farvet hår og taget et par kilo på?
Nej, det er bare mig, der er vikar i dag.
Tak til Enhedslisten for at genfremsætte B 56 fra folketingssamlingen 2018-19.
Dengang var der 19, der stemte for det her forslag, Enhedslisten, Alternativet og SF, og resten stemte imod.
Lad mig starte med at slå fast, at dyr selvfølgelig skal behandles på en dyrevelfærdsmæssig forsvarlig måde.
Grunden til, at der eksporteres så mange danske dyr, er, at kvaliteten er i top qua vores høje veterinære status, og fordi netop dyrevelfærden er i top.
Med andre ord betaler modtagerne i de øvrige EU-lande altså for en prima vare.
Området er også reguleret af en EU-forordning, som indeholder en lang række bestemmelser, som har til formål at beskytte dyrenes velfærd under de lange transporter.
Transportforordningen indeholder regler om bl.a. arealkrav, transporttid og krav til indretning af transportmidlerne.
Området er som bekendt reguleret af EU, og i forbindelse med jord til bord-strategien indgår også forbedringer af dyrevelfærd.
Europa-Kommissionen har netop foreslået at reducere transporttiden og øge hviletiden for de 1,6 milliarder dyr, som hvert år transporteres ind og ud af EU.
Det gælder reduceret transporttid og skærpede krav om hviletid, krav om øget plads til dyrene under transporten, bedre forhold for dyr under transporten ved ekstreme temperaturer, bedre beskyttelse af dyr, som eksporteres til lande uden for EU, og begrænsninger af transporttiden.
Kommissionen foreslår at begrænse den maksimale transporttid for dyr.
For slagtedyr skal den maksimale transporttid fastsættes til 9 timer.
I dag er der kun et krav om hvile til dyrene ved en kontrolpost efter 24-29 timers transport.
For andre dyr foreslår Kommissionen en øverste transporttid på 21 timer, dog således, at der er et krav om 1 times hvil efter 10 timers transport og 24 timers hvile uden for lastbilen efter 21 timers transport.
I Det Konservative Folkeparti ønsker vi ikke at lave nationale forhindringer, som alene går ud over de danske eksportørers konkurrenceevne, og derfor kommer vi også til at stemme nej til Enhedslistens forslag.
Vi vil derimod afvente Kommissionens forslag om fælles strammere regler, som kommer til at gælde for alle EU-lande.
Tak for ordet.
Torsten Gejl (ALT), 2024-01-25:
Jeg hørte ordføreren sige, at vi har en minister, der går meget ind for dyrevelfærd.
Det mener jeg også, og det er jeg glad for vi har.
Jeg hørte også ordføreren sige, at ministeren kommer til at foreslå endnu flere stramninger, end der er lagt op til her.
Det kunne jeg godt tænke mig at få uddybet.
Charlotte Bagge Hansen (M), 2024-01-25:
Der tror jeg lige, at der er noget, ordføreren har misforstået, for det sagde jeg ikke.
Torsten Gejl (ALT), 2024-01-25:
Det lyder spændende.
Kan ordføreren komme nærmere ind på, hvad den stramning så går ud på?
Charlotte Bagge Hansen (M), 2024-01-25:
Ministeren har selv redegjort for det, da ministeren var på talerstolen.
Jeg tænker, at ministeren gerne siger det en gang til til hr. Torsten Gejl.
Carsten Bach (LA), 2024-01-25:
Tak for det, formand.
Så tak til Enhedslisten for at opretholde traditionerne, hvad angår at fremsætte beslutningsforslag om transport af dyr.
Den pointe deler jeg og Liberal Alliance til fulde med forslagsstillerne.
Dyr i menneskers varetægt må ikke lide overlast.
Så kort og godt kan det jo vel i virkeligheden siges.
Liberal Alliance støtter ministeren og SVM-regeringens indsats i regi af EU for at få revideret den gældende transportforordning og ad den vej at få styrket dyrevelfærden for dyr under transport i hele EU og ikke kun inden for de danske grænser.
I Liberal Alliance er vi nemlig også tilhængere af produktionsdyrenes frie bevægelighed inden for EU, hvorfor vi også mener, at reguleringen bør være så ensartet som muligt på tværs af landegrænserne inden for EU.
Et nationalt forbud vil ikke gøre op med de meget lange dyretransporter på tværs af grænserne i EU, hvor der jo med mellemrum konstateres dyr, der netop lider overlast på grund af en meget langvarig stresspåvirkning, som transporten over lang tid giver for dyrene.
Dyrevelfærd under transport på tværs af EU's grænser er selvsagt et fælleseuropæisk anliggende, og reguleringen af dyretransporter sker således også bedst på et EU-niveau, hvorved vi som sagt får styrket dyrevelfærden for alle dyr under transport i hele EU og ikke kun i lille Danmark.
Derfor støtter Liberal Alliance heller ikke beslutningsforslaget, men tak for ordet.
Pia Kjærsgaard (DF), 2024-01-25:
Men jeg er bare så træt af, at grise bliver transporteret sydpå, hvorefter de måske på et eller andet tidspunkt lander som en parmaskinke i min tapas.
Altså, det kan simpelt hen ikke være rigtigt, og det bliver jeg bare nødt til at fastholde.
Men vi er nødt til at se på det her og ikke bare vente på, at EU snøvler sig færdig, for jeg tror ikke på, at det kommer til at ske.
Altså, vi havde lige før debatten, i forhold til hvor mange ministre og hvor mange parlamentsmedlemmer der har været, og som har arbejdet med det her.
Men giv det her en chance.
Kristian Bøgsted (DD), 2024-01-25:
Igen vil jeg sige, at vi gerne vil kigge på det her.
Men der er også en ting mere, vi skal huske, hvis vi skærer ned på transporttiden og vi siger, at dyrene nu kommer hurtigere frem, eller at der er en mulighed for at omlaste dem og lade dem hvile et sted, nemlig at Fødevarestyrelsen rent faktisk også er med.
I dag har vi vognmænd, der oplever at få at vide, at de skal komme melllem kl. 11 og 12.
De kommer kl. 12.10, og de begynder at læsse af.
Så går dyrlægen til pause og kommer ud, og det ender med, at det er 10 minutter for sent, og at de får 15.000 kr. i bøde.
Sådan nogle ting skal vi også have med ind i det og sørge for at der er styr på.
Gunvor Wibroe (S), 2024-01-25:
Det er bare en kort kommentar.
Jeg tror da, at langt de fleste herinde i salen er fuldstændig enige i, at langt færre slagtedyr skal sendes ud af landet, men at de skal ende deres dage på det nærmeste slagteri i Danmark, gerne lokalt.
Det er godt.
Det er det bedste for dyrevelfærden, men det er altså også godt for vores klima og for vores arbejdspladser i Danmark.
Så det var bare en kommentar herfra.
Kristian Bøgsted (DD), 2024-01-25:
Jeg er også helt enig, for vi vil gerne have flere slagtedyr herhjemme.
Det, jeg understreger, er bare, at jeg kan have mine tvivl om, hvad kapaciteten er på de danske slagterier.
Vi har desværre set nedlukninger.
Jeg er ikke sikker på, at de bare kan øge kapaciteten til det hele; det kan jeg godt have en stor frygt for om man kan.
Om det er gavnligt for klimaet, at de vokser op herhjemme, tror jeg du kan finde nogle herinde der ikke er helt enige i, for det betyder måske en øget svineproduktion herhjemme.
Pia Kjærsgaard (DF), 2024-01-25:
Tak for det.
Jeg må indrømme, at jeg, mens jeg hørte på hr. Kristian Bøgsteds tale, kom til at tænke, at ja, dyr er en vare.
Altså, jeg manglede bare lige stempellyden.
Jeg synes faktisk, det er lidt uhyggeligt, at man siger, at det her bare drejer sig om følelser.
Ja, det gør det også, for det drejer sig virkelig om følelser over for dyrene, og uanset hvor meget hr. Kristian Bøgsted siger, at man kan bygge det på uddannelse, og jeg ved ikke hvad – jeg har aldrig set noget fra Danmarksdemokraterne i den sammenhæng – så er det da også et spørgsmål om følelser i forhold til dyr.
Det er da dyrevelfærd, det er da fakta, og jeg hørte også lige hr. Søren Søndergaard før, og jeg nævnte det også forleden i debatten om de her kortsnudede hunde og andre ekstremdyr, at jeg simpelt hen ikke fattede, at man betragtede dyr, som transporteres over grænsen, som en vare.
Jeg synes bare, det er så kynisk, og hvis vi kan komme væk fra det, ville det jo være en kæmpe fordel, fordi vi så også slipper for alt det der med importen.
Men for mig at se burde dyrene jo slagtes i Danmark.
Sådan vil jeg bare lige fastholde at det burde være.
Men sådan er det bare ikke, og så må vi gøre noget.
Christian Friis Bach (RV), 2024-01-25:
Tak for det.
Det er jeg helt enig i at vi skal gøre, og jeg ser frem til, at vi får lavet en slagkraftig oplysningskampagne.
Omkring betal-beløn-modellen – som jeg kalder den, fordi det trods alt er lidt blødere, end hvis man kalder den bøde-bonus-modellen, så det kommer an på, hvor hårdt man vil skære den – vil jeg bare sige, at det jo er ministerens forslag.
Så jeg skal ikke tage æren for det.
Jeg synes, det er et godt forslag, og jeg fornemmer, at Landbrug & Fødevarer måske endda har været positive over for det og endda har bragt det frem i forhandlingerne, og det ser jeg som et godt tegn, altså at man også fra landbrugets side erkender, at de økonomiske incitamenter, vi kan skabe for bedre dyrevelfærd, vil landmændene rigtig gerne agere på og så gerne indrette deres produktion efter.
For det er dyrere at producere de der velfærdskyllinger, eller hvad vi kommer til at kalde dem, og der skal vi se på, om vi ikke kan belønne de landmænd, der gerne går den vej.
Kristian Bøgsted (DD), 2024-01-25:
Det var heldigt, at ordføreren nåede hele vejen rundt og fik lov til at komme lidt tidligere på talerstolen.
Jeg vil egentlig høre ordføreren, hvordan han forholder sig til en af de nyere rapporter fra Aarhus Universitet, der viser, at dødeligheden og kasseringen af hurtigtvoksende kyllinger hedder 4,1 pct. og dødeligheden og kasseringen af langsomtvoksende kyllinger hedder 3,9 pct. Der er altså kun 0,2 pct. imellem.
Det er stadig væk mere for de hurtigtvoksende end for de langsomtvoksende, men er ordføreren enig i, at forskellen i hvert fald på dét punkt ikke længere er så stor, som den måske var engang?
Gunvor Wibroe (S), 2024-01-25:
Det ved jeg ikke.
Jeg tænker, at der er nogle fagfolk, som kan komme med nogle anbefalinger til os.
Der kommer også til at pågå et arbejde regeringsmæssigt om det, som ministeren netop sagde, i forhold til det mandat, man skal videre med.
Så jeg tænker, at man kunne indhente anbefalinger fra og have den dialog med fagfolk.
Men jeg bare som politiker her i Folketinget kan faktisk ikke komme med et bud på et antal timer.
3 timer, 2 timer, 4 timer – jeg synes, vi skal tale med fagfolkene.
Torsten Gejl (ALT), 2024-01-25:
Ordføreren siger, at Socialdemokraterne gerne vil reducere transporttiderne.
Hvad tænker Socialdemokraterne kunne være det rigtige antal timer, dyr må transporteres her i Danmark?
Gunvor Wibroe (S), 2024-01-25:
Jeg mener, jeg kan huske, at der var et lignende forslag tilbage i 2018.
Der skal ikke herske nogen tvivl om, at Socialdemokratiet også ønsker at nedbringe transporttiderne for dyr, og det viser sig på flere fronter, f.eks. i Europa-Parlamentet, hvor min kollega Niels Fuglsang kæmper for en transporttid på maksimalt 8 timer, præcis som Enhedslisten foreslår, og så vidt jeg ved, er Niels Fuglsang faktisk en af de stærkeste stemmer i Europa-Parlamentet på det område.
Det kan dog ikke dokumenteres, at et nationalt forbud mod dyretransporter på over 3 timer vil skabe dyrevelfærdsmæssige forbedringer, og derfor kan Socialdemokratiet ikke bakke op om den del af beslutningsforslaget.
Men det er en vigtig dagsorden, og vi følger naturligvis udviklingen i EU meget tæt.
Den 7. december 2023 fremsatte Europa-Kommissionen ny lovgivning om beskyttelse af dyr under transport.
Den indebærer jo bl.a. en revision af den maksimale transporttid.
I den forbindelse ønsker Socialdemokratiet, at man fra dansk side forhandler intensivt og presser på med henblik på at få nedbragt de her transporttider.
For at opsummere vil jeg sige, at Socialdemokratiet støtter de positive intentioner bag forslaget, for de har det formål at højne dyrevelfærden, og det er vi slet, slet ikke i tvivl om er hjerteblod for Enhedslisten og i virkeligheden mange af Folketingets partier.
Så det er vi meget interesserede i at presse på for.
Men Socialdemokratiet kan ikke bakke op om beslutningsforslaget, som det ligger her i sin helhed.
Tak for ordet.
Jacob Jensen (V), 2024-01-25:
Jeg er ikke helt sikker på, at jeg forstod spørgsmålet, men jeg er i hvert fald enig i, at det er vigtigt, at vi laver regelsæt, som gælder for det, vi sender ud af landet, ikke mindst fordi Danmark er et lille land, hvor transporttiden alt andet lige er kortere, men det er jo de lange dyretransporter, vi primært taler om, og det er også det, der har været fremme i medierne i forskellige sammenhænge.
Som jeg startede med at sige i min indledning, handler det her jo både om transporttiden, når vi taler om dyrevelfærd, men også om de vilkår, der så er under transporterne.
Det kan være ventilation, loftshøjde, strøelse, adgang til vand og foder osv., men nu går det her selvfølgelig specifikt på transporttiderne.
Jeg er så også enig i, at det også handler om – det hørte jeg også at der blev sagt under begrundelsen – det her forhold mellem, om det kan betale sig, og hvorfor det kan betale sig.
Men det handler jo også om, hvad det så er for nogle vilkår og rammebetingelser, vi stiller op, for at man i stedet for at transportere dem til udlandet kan opdrætte dem i Danmark og herunder også slagte dem i Danmark.
Søren Søndergaard (EL), 2024-01-25:
Jeg går ud fra, at ministeren er enig med Revisionsretten i, at det har været de forskellige lønniveauer i forskellige lande, der har været drivende for de lange dyretransporter.
Vil ministeren så ikke erkende, at godt nok kan vi lave en national regel om en transporttid på 3, 4 eller 5 timer, der kun gælder internt i landet, men at lige så snart man kommer uden for landets grænser, er der i øjeblikket ikke nogen begrænsning andet end den, der tillader en meget høj transporttid, og at så har det ikke nogen betydning, at man kan lave nationale regler?
Det har jo kun betydning, hvis det også gælder for det, man sender ud af landet.
Søren Søndergaard (EL), 2024-01-25:
Tak, formand.
Det her forslag er en delvis genfremsættelse af et forslag, som vi sidst fremsatte i 2018, altså for 5 år siden.
Siden er problemet med de lange dyretransporter ikke blevet mindre.
Begrundelsen for forslaget er især to ting.
For det første er der dyrevelfærden.
Dyrs lidelser under de lange transporter er veldokumenteret.
Dyrene står stuvet sammen, og hver ekstra time de transporteres, bliver de mere stressede, får flere smerter, og de interne kampe mellem dyrene om plads og adgang til mad og vand tager til.
Der er bred enighed om, at lange dyretransporter er et kæmpe dyrevelfærdsproblem.
For det andet handler det om sikring af arbejdspladser på ordentlige vilkår.
I dag køres dyr til Tyskland og andre steder i EU, hvor løn- og arbejdsvilkår for slagteriarbejdere er dårligere.
Som Den Europæiske Revisionsret har påpeget, er de forskellige omkostningsniveauer forbundet med slagtning i EU-landene en drivende faktor for de mange dyretransporter.
Derfor har vi gennem årene set slagteriarbejdspladser blive nedlagt i Danmark, simpelt hen fordi det bedre kan betale sig at køre dyrene langt væk for at blive slagtet.
Det er et ræs mod bunden på arbejds- og lønvilkår, som vi skal have standset.
Alene i Danmark er transport af grise steget eksplosivt.
I 1990 eksporterede danske svineproducenter således knap 9.000 – 9.000 – levende grise til udlandet, i 2020 var antallet steget til over 15 millioner grise, og i 2023 blev det opgjort, at der for første gang eksporteres flere grise til udlandet, end der bliver slagtet i Danmark.
Jeg ser frem til Tingets velvillige behandling.
Søren Egge Rasmussen (EL), 2024-01-25:
Ja, indimellem sker der noget.
Altså, det her med at udfase buræggene er jo vedtaget, og så tænker man: Yes!
Men så får man at vide, at det lige vil tage 10-12 år, for ellers er der noget med ekspropriation, som det kolliderer med.
Så var der også lige en kort periode, hvor jeg egentlig var glad for, at vi havde udfaset minkproduktionen i Danmark.
Men der tog man jo så ikke handsken op og sagde, at så skal vi da også have noget positivt ud af, at man bruger 20 mia. kr. på minkerstatninger.
Så hvis jeg sådan skal gøre op, hvad vi virkelig er kommet i mål med på de 8 år, så er det en kort liste.
Gunvor Wibroe (S), 2024-01-25:
Tak for svaret, og jeg opfattede det faktisk som meget mere favnende end svaret før.
For det her er en kæmpe udfordring.
8 år er lang tid, det kan jeg godt forstå, men det her punkt må vi ikke give op på.
Sagen er den, at nogle af de udfordringer, der er blevet nævnt her, jo er, at der er nogle strukturer i forhold til EU.
Men det betyder jo ikke, at der ikke bliver presset på fra regeringens side og fra andres side.
Tak for ordet.
Søren Egge Rasmussen (EL), 2024-01-25:
Det må jeg jo tage ned sådan ret konkret.
Det redskab, vi har anvist her, med et forbud mod produktion og import af turbokyllinger, er der en række partier der bare siger nej til.
De anerkender, at der er et problem med de her turbokyllinger – ja, og hvad gør vi så ved det?
Skal vi sende skiftende landbrugsministre ned til EU og ligesom tale for den gode sag?
Ja, det kan man da gøre, men åh, det har jeg bare hørt om i 8 år nu som dyrevelfærdsordfører, og der kommer ikke så meget ud af det.
Og når vi så oplevede, at der var en Europa-Kommission, som skulle komme med et udspil, tænkte vi: Fint, lad os da lige vente på det og se, om der kommer noget ud af det.
Der er jo kæmpe økonomiske interesser i det her, og derfor er det ikke bare sådan lige at finde en løsning.
For det vil ændre landbrugsproduktionen, hvis man gør noget kødproduktion dyrere.
Gunvor Wibroe (S), 2024-01-25:
Tak for ordet.
Jeg vil bare takke for en meget passioneret afslutningstale.
Jeg studsede lidt over det her med, at det nærmest kom til at lyde, som om man beklikkede de partier i Folketinget, som stemte imod, på deres moral.
Det ærgrer mig jo lidt, og i virkeligheden undrer det mig, for det eneste, jeg har hørt i den her debat – og vi har siddet her længe – er, at alle jo i virkeligheden anerkender, at det her er en udfordring og et stort problem, og alle, som jeg har hørt tale her, er med på, at det er noget, vi skal arbejde for at gøre noget ved.
Så alle er med, og derfor vil jeg bare opfordre til, at man samler partierne bredt i forhold til at arbejde for det her.
For det er sådan set alle, der sidder her, som gerne vil gøre noget ved dyrevelfærden, ligesom langt, langt de fleste danskere jo også kerer sig om dyrevelfærd.
Tak for ordet.
Torsten Gejl (ALT), 2024-01-25:
Det har vi også gjort før den her debat for netop at kunne snakke om det.
Nu siger ordføreren også, at ordføreren ikke mener, man kan garantere, at det hjælper med 3 timer.
Hvad mener ordføreren med det?
Gunvor Wibroe (S), 2024-01-25:
Så vidt det er mig bekendt, og som jeg har forstået det, kan det ikke dokumenteres, at det gør en forskel i forhold til den dyrevelfærdsmæssige del af det.
Så det er det, jeg mener med mit svar.
Sigurd Agersnap (SF), 2024-01-25:
Jeg spurgte jo ikke til, om det var godt, at vi havde debatten.
Som jeg hører ordførerens svar, er Venstre ikke klar til at melde ud, om de kan støtte 8 timer.
Det må vente, til regeringen kommer med en samlet holdning.
Partiet Venstre har ikke nogen holdning til, hvad transporttidsgrænsen skal være i EU.
Er det rigtigt forstået?
Erling Bonnesen (V), 2024-01-25:
Nu ved jeg ikke lige, hvad det er for en artikel, spørgeren henviser til, men jeg har lige redegjort for, at vi synes, at det er meget fint, at vi har de her emner meget højt på dagsordenen.
Jeg synes, at det er en meget fin gennemgang, vi lige har haft af ministeren på området.
Der kommer en indsamling til mandatafgivelse i den proces, som jo ligger.
Det tror jeg også er spørgeren bekendt.
Så vi henviser til at få de ting på plads dér.
Sigurd Agersnap (SF), 2024-01-25:
Tak for det.
Da jeg lige sad og hurtigt skulle forberede mig til debatten, prøvede jeg at finde ud af, hvad regeringspartierne mener om indholdet af forslaget.
Der kan jeg læse artiklen i Altinget, hvori der står: »Som eneste regeringsparti afviser V at forbyde lange transporter af smågrise«.
Derfor vil jeg bare spørge ordføreren, hvad Venstres holdning er til det her med, at regeringen skal arbejde for en 8-timersbegrænsning af transport af smågrise.
Erling Bonnesen (V), 2024-01-25:
Mange tak for det.
Dyrevelfærd er vigtigt.
Det tror jeg ligger os alle sammen meget på sinde.
Det tror jeg vi alle sammen vægter meget højt.
På det her område er der af ministeren og den foregående ordfører redegjort meget fint for, at der nu kommer en ny transportforordning på dagsordenen.
Jeg vil også henvise til den gennemgang, som både ministeren og den foregående ordfører er kommet med.
Det er jo dermed også sat meget tydeligt på dagsordenen, så vi ser frem til nogle gode drøftelser om det.
Det er fint og sympatisk, at der nu også er rejst et beslutningsforslag om det i forhold til at få highlightet det.
Vi kan bare konstatere, at både dyrevelfærd og de her, kan vi sige, meget spændende emner jo er højt på dagsordenen.
Der bliver også holdt møder om det i øjeblikket hos ministeren med jævne mellemrum, og her er de her emner også til forhandling.
Så på det grundlag ser vi frem til nogle fortsat gode drøftelser, også med henblik på at sikre en god dyrevelfærd og få nogle gode aftaler i relation til den nye transportforordning.
Så på det grundlag afviser vi det foreliggende beslutningsforslag.
Gunvor Wibroe (S), 2024-01-25:
Tak for kommentaren.
Det er jeg da meget ked af at høre, men det er jo heldigvis sådan, at man skal til at forhandle det her og regeringen skal i gang med at samle et mandat.
Der er jeg da helt sikker på, at det her vil være et af de områder, man vil tage med i de kommende forhandlinger nede i EU.
Pia Kjærsgaard (DF), 2024-01-25:
Jo, jo, men tingene skal jo ligesom hænge sammen.
Altså, det er det samme parti, vi taler om her.
Jeg vil i hvert fald foretrække, at vores europaparlamentarikere kan jeg og andre fra Dansk Folkeparti være i samklang med, når vi går på Folketingets talerstol.
Det er desværre ikke lige det, jeg hører her.
Det er kun en kommentar.
Gunvor Wibroe (S), 2024-01-25:
Jeg er helt sikker på, at Niels Fuglsang meget gerne ville stille op, hvis det var muligt, her i Folketingssalen og svare på spørgsmål og fortælle om sin politik.
Tak for ordet.
Pia Kjærsgaard (DF), 2024-01-25:
Det er altså overhovedet ikke polemik, og jeg er fuldstændig enig med hr. Søren Søndergaard.
Det kunne være vildt sjovt, og jeg synes allerede, vi skal forberede, at hvis hr. Niels Fuglsang bliver valgt, og det gør han nok, så stiller han op herinde og svarer på alle de spørgsmål, vi har.
Men jeg er jo fuldstændig enig i det her forslag.
Nu er det på igen – denne gang med hr. Niels Fuglsang – og det er det faktisk også for Dansk Folkeparti.
Dan Jørgensen, som jo har haft alle fagområderne, har kunnet gøre noget ved det.
Jeg tror ikke, at vi nærmer os den tid, men hvis vi bare kan få reduceret transporttiden, tror jeg, vi skal være lykkelige og taknemlige.
Gunvor Wibroe (S), 2024-01-25:
Jeg har jo stor tiltro både til dem, der stiller op til Folketinget, og dem, der stiller op til Europa-Parlamentet.
Jeg tror, at de brænder for deres områder og har masser af visioner og drømme.
Så sikke en god idé, man kommer med, i forhold til at få dem til at tale videre om det.
Jeg er sikker på, at alle, der har haft med det her område at gøre – Niels Fuglsang er en af dem, og Dan Jørgensen har også haft med det at gøre – mener det, de siger, helhjertet.
Lad os nu fortsætte med at skubbe på, i stedet for at der måske går sådan lidt polemik i det.
Tak for ordet.
Søren Søndergaard (EL), 2024-01-25:
Jeg synes, den socialdemokratiske ordfører kommer med et genialt forslag, som jeg straks vil lade gå videre til formanden.
Det kunne virkelig være interessant og være en anskuelsesundervisning i, hvordan politik desværre også kan foregå.
Gunvor Wibroe (S), 2024-01-25:
Tak for spørgsmålet.
Jeg kan jo sige, at jeg har æren af at være vikarierende ordfører på området.
Det er et rigtig godt spørgsmål, men jeg synes nu, vi skulle have hentet Dan Jørgensen ind og ladet ham svare på spørgsmålet.